शासन आदेश के बिना डीआर मंसूरी की ज्वॉइनिंग से विवाद
नेशनल कांउसिल फॉर टीचर्स एजुकेशन (एनसीटीई) जयपुर में तीन साल तक प्रतिनियुक्ति पर रहे डिप्टी रजिस्ट्रार डॉ. आईके मंसूरी ने सोमवार को जीवाजी यूनिवर्सिटी के रजिस्ट्रार प्रो. आनंद मिश्रा के समक्ष ज्वॉइनिंग दे दी। शासन के आदेश के बिना डीआर की ज्वाइनिंग जेयू में होने पर एनएसयूआई ने सवाल खड़े किए हैं। एनएसयूआई के प्रदेश महासचिव आर्यन शर्मा का कहना है कि डॉ. मंसूरी की ज्वॉइनिंग जेयू में शासन के आदेश के बिना कैसे करा दी गई? वहीं रजिस्ट्रार प्रो. आनंद मिश्रा ने कहा कि डॉ. मंसूरी जेयू में ज्वॉइनिंग के लिए एनसीटीई से पत्र लिखवाकर लाए थे, इसलिए ज्वाइन कराया है।
प्रभार कुलपति तय करेंगी: रजिस्ट्रार द्वारा ज्वाइन कराए जाने के बाद अब कुलपति प्रो. संगीता शुक्ला तय करेंगी कि डीआर डॉ. मंसूरी को कौन से विभाग का प्रभार देना है।
प्रोफेसरों को खाली समय में करना होगा प्रशासनिक काम
ग्वालियर|प्रोफेसरों को यूजीसी के नियमानुसार हर दिन 6.40 घंटे संस्थान में देना होंगे। क्लास लेने के बाद जो समय बचता है उसमें उन्हें प्रशासनिक कार्य करना होगा। क्लास से बचने के लिए बहाने बनाकर छुट्टी लेने वाले प्रोफेसरों को छुट्टी नहीं मिलेगी। इस आशय के आदेश उच्च शिक्षा विभाग के प्रमुख सचिव आशीष उपाध्याय ने सोमवार को वीडियो कॉन्फ्रेंस में यूनिवर्सिटीज रजिस्ट्रार, क्षेत्रीय अतिरिक्त संचालक और शासकीय कॉलेजों के प्राचार्यों को दिए।
आशीष का ट्वीट: जेयू में फिर मिलेंगी फर्जी डिग्रियां
व्यापमं के व्हिसल ब्लोअर व आरटीआई एक्टिविस्ट आशीष चतुर्वेदी ने डॉ. मंसूरी के जेयू में ज्वाइनिंग पर ट्वीट किया है कि अब यूनिवर्सिटी में फिर से बिना परीक्षा के डिग्रियां मिलेंगी। उनका आरोप है कि व्यापमं द्वारा आयोजित पीएमटी में फर्जीवाड़ा कर पास होने वाले छात्रों ने एमबीबीएस में एडमिशन लिया और ऐसे छात्रों को पास कराने में मदद की गई है।
विभाग में ज्वॉइनिंग देने की जरूरत नहीं थी
विभाग में ज्वॉइनिंग देने की जरूरत नहीं थी। एनसीटीई ने मुझे रिलीव कर दिया है। साथ ही जेयू में ज्वॉइनिंग के लिए एनसीटीई ने पत्र दिया है। इसलिए उच्च शिक्षा विभाग में ज्वॉइनिंग देने की जरूरत नहीं है। डॉ. आईके मंसूरी, डिप्टी रजिस्ट्रार,जेयू
bho_Deva hin_Deva hin_Deva hin_Deva hin_Deva bho_Deva hin_Deva hin_Deva hin_Deva